# *Projekts*

LATVIJAS REPUBLIKAS MINISTRU KABINETS

2014.gada \_\_\_\_.\_\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr. \_\_ \_\_\_.§)

**„Par apropriācijas pārdali starp Ārlietu ministrijas budžeta programmām”**

1. Atbalstīt finansējuma pārdali no Ārlietu ministrijas budžeta programmas 02.00.00 „Iemaksas starptautiskajās organizācijās” 250 000 *euro* apmērā uz budžeta programmu 07.00.00 „Attīstības sadarbības projekti un starptautiskā palīdzība”, lai 2014. gada ietvaros būtu iespējams īstenot papildus sadarbības aktivitātes ar Austrumu partnerības un Centrālāzijas valstīm:
   1. Izveidot apmācību programmu pārejas perioda valstu, t.sk., Austrumu partnerības un Centrālāzijas valstu valsts pārvaldes, pilsoniskās sabiedrības un akadēmiskās vides pārstāvju studijām Latvijā, piedāvājot 12 nedēļu starpdisciplināru apmācību kursu par ES un starptautiskās ekonomikas, politikas un juridiskajiem jautājumiem, kas ietver gan teorētisko, gan praktisko apmācību, gan pieredzes apmaiņu Latvijas un Eiropas Savienības institūcijās – 157 550 *euro;*
   2. Palielināt finansējumu granta projektu konkursam attīstības sadarbības projektu īstenošanai Latvijas Republikas noteiktajās saņēmējvalstīs, kas paredzēts Attīstības sadarbības politikas plānā 2014. gadam (Ministru kabineta 2014. gada 12. marta rīkojums Nr.112) – 60 000 *euro;*
   3. Tehniskās palīdzības sniegšana Ukrainai – 20 000 *euro;*
   4. Gatavojoties Latvijas prezidentūrai Eiropas Savienības Padomē, nodrošināt regulāru Latvijas līdzdalību un aktivitāti dažādās ES u.c. starptautisko partneru iniciatīvās Austrumu partnerības un Centrālāzijas valstīs – 12 450 *euro.*
2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un, ja Saeimas Budžeta un finanšu (nodokļu) komisija piecu dienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

## Ministru prezidente L.Straujuma

Ārlietu ministrs E.Rinkēvičs

Iesniedzējs: ārlietu ministrs E.Rinkēvičs

Vīza: valsts sekretārs A.Pildegovičs

23.04.2014. 15:00

278

A.Grinberga

Tālr. 67016417, fakss67828121

e-pasts: anda.grinberga@mfa.gov.lv